Komisijos reglamentas (EB) Nr. 1227/1999
1999 m. gegužės 28 d.
dėl draudimo paslaugų statistinių duomenų teikimo techninio formato
(tekstas svarbus EEE)
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. gruodžio 20 d. Tarybos reglamentą (EB, Euratomas) Nr. 58/97 dėl verslo struktūros statistikos [1] su paskutiniais pakeitimais, padarytais Reglamentu (EB, Euratomas) Nr. 410/98 [2], ypač į jo 12 straipsnio viii punktą,
(1) kadangi Tarybos reglamentas (EB, Euratomas) Nr. 58/97 nustatė Bendrijos statistinių duomenų apie Bendrijos draudimo sektoriaus struktūrą, veiklą, veiklos rezultatus ir konkurencingumą bendrą teikimo sistemą;
(2) kadangi būtina apibrėžti draudimo paslaugų statistinių duomenų perdavimo techninį formatą;
(3) kadangi šiame reglamente nustatytos priemonės atitinka Statistikos programų komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EB, Euratomas) Nr. 58/97 9 straipsnyje nurodytas techninis formatas apibrėžiamas šio reglamento priede.
2 straipsnis
Valstybės narės taiko šį formatą, pateikdamos 1996 ataskaitinių ir vėlesnių metų duomenis.
3 straipsnis
Šis reglamentas įsigalioja dvidešimtą dieną po jo paskelbimo Europos Bendrijų oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 1999 m. gegužės 28 d.